Iepirkuma komisijas 2026.gada 11.augusta atbildes
uz ieinteresētā piegādātāja 2026.gada 4.augustā uzdotajiem jautājumiem

Jautājums:
Lūdzam precizēt gaismekļu gaismas plūsmu (lm), jo ar norādīto jaudu (W) vien nepietiek, lai izvērtētu atbilstību. Turklāt ir iespējams, ka vairākiem gaismekļiem tehniskajā specifikācijā norādītā jauda ir lielāka, nekā faktiski nepieciešams. 
Lūdzam norādīt gaismas plūsmu (lm) šādiem gaismekļiem: 1.1., 1.2., 1.4., 1.5., 3.1. – 3.8., 5.1., 5.2., 6.1. un 6.2.
Atbilde:
Iepirkuma komisija 2026.gada 11.augustā ir pieņēmusi lēmumu veikt grozījumus Iepirkuma nolikuma 2.pielikumā “SPECIFIKĀCIJA. TEHNISKAIS UN FINANŠU PIEDĀVĀJUMS” (turpmāk – Tehniskā specifikācija) un:
· svītrot Tehniskās specifikācijas 1. punktā vārdu un simbolu “vai G”;
· papildināt Tehniskās specifikācijas 1.4. un 1.5.punktu ar skaitļiem un simbolu šādā redakcijā “3060 – 3960 lm”;
· papildināt Tehniskās specifikācijas 3.1.punktu un 3.2. punktu ar skaitļiem un simbolu šādā redakcijā: “850 – 1100 lm”;
· papildināt Tehniskās specifikācijas 3.3.punktu un 3.4. punktu ar skaitļiem un simbolu šādā redakcijā: “1700–2200 lm”;
· papildināt Tehniskās specifikācijas 3.5.punktu un 3.6. punktu ar skaitļiem un simbolu šādā redakcijā: “2550–3300 lm”;
· papildināt Tehniskās specifikācijas 3.7.punktu un 3.8. punktu ar skaitļiem un simbolu šādā redakcijā: “4250–5500 lm”;
· svītrot Tehniskās specifikācijas 5. un 6.punktā vārdus “ne zemāka, kā”.
Jautājums:
Lūdzam precizēt tehniskajā specifikācijā norādītos kelvinus (K), jo tie ietekmē gaismekļu gaismas plūsmu (lm) un ir būtiska atbilstoša gaismekļa izvērtēšanai.
Lūdzam norādīt kelvinus (K) šādām pozīcijām: 1.1., 1.2., 5.1. un 5.2.
Atbilde:
Iepirkuma komisija 2026.gada 11.augustā ir pieņēmusi lēmumu veikt grozījumus Tehniskajā specifikācijā papildinot Tehniskās specifikācijas 1.1., 1.2., 5.1. un 5.2. punktu ar skaitli un simbolu šādā redakcijā “4000 K”.
Ar precizēto Iepirkuma dokumentāciju Jūs varat iepazīties Pasūtītāja Iepirkuma saitē EIS e–konkursu apakšsistēmā: https://www.eis.gov.lv/EKEIS/Procurement/Documents/177593 

